PATVIRTINTA

Vilkaviškio vyskupijos Katechetikos centro

Vadovo kun. Lino Baltrušaičio

2023 m. rugsėjo 5 d. įsakymu Nr. V-23

**KALĖDINIO ATVIRUKO KONKURSO NUOSTATAI**

**I SKYRIUS**

**KONKURSO TEMATIKA IR TIKSLAI**

1. Kalėdinio atviruko konkursas (toliau – konkursas) skirtas Jėzaus gimimo Iškilmei paminėti.

2. Konkurso tematika – Jėzaus gimimo slėpinys.

3. Konkurso tikslai – skatinti visų klasių mokinių domėjimąsi Įsikūnijimo paslaptimi, puoselėti meninę saviraišką, kūrybingumą ir suteikti galimybę išreikšti savo idėjas.

**II SKYRIUS**

**KONKURSO DALYVIAI**

4. Konkurse gali dalyvauti visi Vilkaviškio vyskupijos 1-4, 5-8 ir I-IV klasių mokiniai. Vienas asmuo konkursui gali pateikti vieną darbą.

**III SKYRIUS**

**KONKURSO ORGANIZAVIMO TVARKA**

5. Konkursą organizuoja Vilkaviškio vyskupijos Katechetikos ir Parapinės katechezės centrai.

6. Konkursui skirti atvirukai kartu su darbo autoriaus vardu, pavarde, klase, mokytojo vardu, pavarde, dėstomu dalyku ir kontaktiniais duomenimis (prie atviruko nugarinės pusės pritvirtinama kortelė *Priedas Nr. 1*) pateikiami Vilkaviškio vyskupijos Katechetikos centrui (J. Bendoriaus 3, LT 68309, Marijampolė) iki **2023 m. lapkričio 3 d.**

7. Konkursui pateiktus darbus vertina ir nugalėtojus išrenka Vilkaviškio vyskupijos Katechetikos ir Parapinės katechezės centrų vadovo įsakymu sudaryta vertinimo komisija (toliau – komisija).

8. Konkurso rezultatus komisija paskelbia iki 2023 m. gruodžio 4 d. (preliminari data).

9. Geriausių komisijos atrinktų darbų atvirukų kopijos skelbiamos Facebook paskyroje 2023 m. lapkričio 13 d.

9.1. Nuo paskelbimo Facebook paskyroje dienos iki lapkričio 20 d. 12 val. vyksta balsavimas už labiausiai patikusius atvirukus, paspaudžiant „patinka“.

9.2. Konkursui pasibaigus, autoriams darbų originalai bus grąžinti per juos pateikusius mokytojus (pasiimti bus galima nuo 2023 m. gruodžio 4 d. Katechetikos centre, J. Bendoriaus g. 3, Marijampolė).

**IV SKYRIUS**

**REIKALAVIMAI IR VERTINIMO KRITERIJAI**

10. Kalėdinis atvirukas, teikiamas konkursui, turi būti originalus asmeninis darbas, kuriam atlikti nėra panaudota jokių autorinėmis teisėmis apsaugotų kūrinių.

11. Darbas turi būti tinkamas demonstruoti viešai.

12. Atvirukas gali būti **tik vienpusis**. Atviruko išmatavimai negali viršyti **A5 formato** lapo dydžio.

13. Vertinant darbus bus vadovaujamasi šiais kriterijais:

13.1. temos atskleidimas;

13.2. originalumas;

13.3. kūrybiškumas;

13.4. teologinė mintis;

13.5. meninė darbo kokybė;

14. Neatitinkantys vertinimo kriterijų atvirukai nevertinami.

15. Darbai bus vertinami 3 amžiaus grupėse. Iš kiekvienos grupės: 1-4 klasių, 5-8 klasių ir I-IV klasių, - komisija atrinks po tris geriausius darbus.

**V SKYRIUS**

**KONKURSO FINANSAVIMAS IR NUGALĖTOJŲ APDOVANOJIMAS**

16. Prizinių vietų darbų autoriai bus apdovanoti garbės raštais ir Katechetikos ir Parapinės katechezės centrų įsteigtais prizais.

17. Trys geriausi atvirukai (iš kiekvienos amžiaus grupės po vieną) bus išleisti 50 vnt. tiražu.

18. 3-jų „Facebook“ paskyroje daugiausia „patinka“ surinkusių darbų autoriai (iš kiekvienos amžiaus grupės po vieną) bus apdovanoti Katechetikos ir Parapinės katechezės centrų įsteigtais prizais.

19. Konkurso laureatai paskelbiami VKPKC interneto svetainėje.

**VI SKYRIUS**

**BAIGIAMOSIOS NUOSTATOS**

19. Konkurso organizatorius turi teisę atšaukti arba koreguoti konkurso sąlygas, konkurso dalyvių ir nugalėtojų darbus publikuoti viešai ar kitaip juos panaudoti savo nuožiūra.

\_\_\_\_\_\_\_\_\_\_\_\_\_\_\_\_\_\_\_\_\_\_\_

Priedas Nr. 1

|  |  |
| --- | --- |
| Autoriaus vardas, pavardė |  |
| Pilnas mokyklos pavadinimas |  |
| Klasė |  |
| Mokytoja(s), dalykas |  |
| Mokytoja (s), dalykas |  |
| Kontaktai: mokytojo tel., e.paštas |  |